На основу члана 32. став 1. тачка 6. Закона о локалној самоуправи („Службени гласник РС“ број 129/2007, 83/2014 – др. закон, 101/2016 – др. закон и 47/2018) и члана 40. став 1. тачка 7. Статута општине Сврљиг(„Службени лист града Ниша број 21/2019), а полазећи од Стратегије за реформу јавне управе у Републици Србији коју је усвојила Влада Републике Србије и узимајући у обзир Стратегију за иновације и добро управљање на локалном нивоу, коју је одобрио Комитет Министара Савета Европе и принципе доброг управљања који из ње произлазе, Скупштина општине Сврљиг, на седници одржаној 18.12.2020. године, донела је

**ДЕКЛАРАЦИЈУ**

**О УЛОЗИ ФУНКЦИЈЕ УПРАВЉАЊА ЉУДСКИМ РЕСУРСИМА У ОПШТИНИ СВРЉИГ**

**I**

**УЛОГА ФУНКЦИЈЕ УПРАВЉАЊА ЉУДСКИМ РЕСУРСИМА У ОСТВАРИВАЊУ ЛОКАЛНЕ САМОУПРАВЕ**

Општина Сврљиг ће успоставити и организовати функцију људских ресурса на начин који ће осигурати њен стратешки значај и утицај у планирању развоја општине и обезбедити одговорност свих руководећих структура у њеном ефикасном функционисању.

Добро организована функција управљања људским ресурсима у општини Сврљиг представља један од кључних чиниоца система локалне самоуправе, који обезбеђује да се приликомуправљања пословималокалне самоуправе и остваривања услуга према грађанима и привредипримењују *поузданост, ефикасност и делотворност, отвореност и транспарентност, етичко понашање, компетентност и стручност, иновативност и отвореност,* који представљају део правца реформе јавне управе у Републици Србији и део принципа доброг управљања које промовише Савет Европе.

**II**

**ОСНОВНИ ЦИЉЕВИ РАЗВОЈА ФУНКЦИЈЕ УПРАВЉАЊА ЉУДСКИМ РЕСУРСИМА**

Општина Сврљиг развијаће функцију управљања људским ресурсима како би се обезбедили услови за ангажовање стручних кадрова, који посао обављају предано, савесно и професионално, који негују међусобну сарадњу и однос поверења и поштовања, имају потребу за сталним личним и професионалним развојем, поштују вредности организације и етичке стандарде и нуде ефикасне и делотоворне услуге свим грађанима, као и привреди.

**III**

**СТРАТЕШКИ ПРАВЦИ РАЗВОЈА ФУНКЦИЈЕ УПРАВЉАЊА ЉУДСКИМ РЕСУРСИМА**

Општина Сврљиг континуирано ће развијати људске ресурсе у раду органа и служби, јавних предузећа, установа и других организација чији је оснивач и обезбедиће пуно спровођење свих функција управљања људским ресурсима у складу са правним оквиром који уређује ову област.

Општина Сврљиг континуирано ће развијати, проширивати и унапређивати организацију, улогу, значај и капацитете за спровођењефункције управљања људским ресурсима у органима и службама, јавним предузећима, установама и другим организацијама чији је оснивач,како би општина Сврљиг била препознатљива по:

* Стратешком, креативном и иновативном приступу у управљању људским ресурсима;
* Руковођењу и подстицању организационе културе која вреднује тимски дух, стручност и професионалност, креативност и иновативност, интегритет, спремност на континуирано учење, знање и искуство својих запослених;
* Разумевању да су запослени у органима и службама општине и јавним предузећима, установама и другим организацијама чији је оснивач, њен најважнији ресурс;
* Доброј пракси у планирању људских ресурса;
* Транспарентном попуњавању радних места, које ће омогућити ангажовање стручног и професионалног особља, на основу вредности и компетентности;
* Стварању адекватних могућности за стручно усавршавање и образовање свим запосленим под једнаким условима, а сходно утврђеним потребама;
* Непристрасном вредновању учинка запослених према јасно дефинисаним и транспарентним мерилима заснованим на закону, на коме ће заснивати изгледи за напредовање у каријери;
* Пружању квалитетних услуга запосленима, у смислу личног и правног саветовања, заштите на раду, успешног управљања променама и неопходне административне подршке;
* Мотивисању и охрабривању запослених да исказују своје капацитете и искористе своје потенцијале на најбољи могући начин, да показују своје вештине, деле и размењују знања са својим колегама и да буду посвећени свом каријерном развоју;
* Доношењу аката, процедура и правила рада која подржавају и подстичу индивидуалну и организациону ефикасност и ефективност.

**IV**

**ПРИМЕНА МЕРА ЗА РАЗВОЈ И УНАПРЕЂЕЊЕ ЉУДСКИХ РЕСУРСА**

Оппштина Сврљиг настојаће да обезбеди примену следећих мера:

* Инкорпорираност циљева управљања људским ресурсима у стратешко планирање;
* Квалитетну анализу кадрова и анализу потреба њиховог развоја ради извршења стратешких циљева;
* Привлачење квалитетних кадрова и попуњавање радних места стручним кадровима, уз поштовање принципа једнаких могућности за све;
* Унапређење ефективностирада појединаца и радних тимова и континуирано мотивисање запослених за обављање њихових функција и одговорност и за стручни и лични развој;
* Подршку запосленима у остваривању радних циљева и задатака и остваривању бољих резултата и учинка;
* Обезбеђивање континуираног стручног усавршавања запослених и осигурање одговарајућих начина за њихов лични и професионални развој;
* Развијање креативности и иновативности запослених;
* Промовисање и применутранспарентног поступка вредновања учинка запослених,који је заснован на јасно утврђеним мерилима;
* Развој повољних услова за рад и сигурног радног окружења;
* Пружање неопходне саветодавне подршке запосленима и помоћ у решавању проблема и изазова;
* Промовисање и утврђивање организационе културе и примену принципа родне равноправности, сразмерне заступљености припадника националних мањина и спречавање било ког вида дискриминације запослених;
* Поштовање организационих вредности, етичких стандарда и кодекса понашања службеника.

**V**

**ОБЈАВЉИВАЊЕ**

Декларацију о улози функције управљања људским ресурсима у општини Сврљиг објавити и „Службеном листу града Ниша”, као и на веб презентацији општине Сврљиг.

**Број: I 011-4/2020**

**У Сврљигу, 18.12.2020.године**

**СКУПШТИНА ОПШТИНЕ СВРЉИГ**

**ПРЕДСЕДНИК**

**Милан Михајловић**